Socialdemokraterne fremsatte fredag et lovforslag om at genindføre gruppeeksamen. Om det bliver vedtaget afhænger af det nordjyske folketingsmedlem Birgitte Josefsen fra Venstre. Birgitte Josefsen har tidligere været varm fortaler for gruppeeksamen og stemt for et lignende lovforslag.  Om hun vil bryde partidisciplinen og stemme for opponsitionens forslag, vil hun fredag ikke sige noget om i dag. - Det må vente til lovforslaget skal behandles, lød den korte besked da TV2/NORD ringede til den "nordjyske tunge på vægtskålen." Med tydelig adresse til netop Birgitte Josefsen opfordrer Dansk Folkeparti regeringen til at få styr på sine medlemmer. Og valgforsker Kenneth Thue Nielsen mener, at Josefsen bliver nødt til at rette ind. - Politikere, der bryder med partidisciplinen og bringer regeringen i mindretal, risikerer deres politiske karriere, udtaler han til DR/Nordjylland.

Referat:
Hun kan blive tungen på vægtskålet i spørgsmålet om gruppeeksamen